CELEX: 31997R0323
Language: hr
Date: 1997-02-21 00:00:00
Title: Uredba Komisije (EZ) br. 323/97 od 21. veljače 1997. o izmjeni Uredba Vijeća (EZ) br. 2406/96 o određivanju zajedničkih tržišnih standarda za neke proizvode ribarstva

04/Sv. 002
            
            
               HR
            
            
               Službeni list Europske unije
            
            
               21
            
         31997R0323
   
               L 052/8
            
            
               SLUŽBENI LIST EUROPSKE UNIJE
            
            
               21.02.1997.
            
         
      UREDBA KOMISIJE (EZ) br. 323/97
   od 21. veljače 1997.
   o izmjeni Uredba Vijeća (EZ) br. 2406/96 o određivanju zajedničkih tržišnih standarda za neke proizvode ribarstva
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 3759/92 od 17. prosinca 1992. o zajedničkom uređenju tržišta proizvodima ribarstva i akvakulture (1), kako je zadnje izmijenjena Uredbom (EZ) br. 3318/94 (2), a posebno njezin članak 2. stavak 4.,
   budući da se Uredbom Vijeća (EZ) br. 2406/96 (3) posebno uvodi nova ljestvica kategorija veličine za haringu vrste Clupea harengus; budući da se u slučaju baltičke haringe ovom novom ljestvicom utvrđuje posebna veličina za proizvode koji su ulovljeni i istovareni sjeverno od zemljopisne širine 59° 30′, ali ona ne uključuje veličine koje su prethodno vrijedile za čitavi Baltik;
   budući da zbog ovog propusta nisu uzeti u obzir proizvodni i prodajni uvjeti za haringu na Baltiku južno od zemljopisne širine 59° 30′; budući da je stoga potrebno poduzeti mjere kako bi se utvrdila primjerena kategorija veličine za taj proizvod, i to odgovarajućom izmjenom Uredbe (EZ) br. 2406/96;
   budući da će ta izmjena predstavljati tehničku prilagodbu zajedničkim tržišnim normama, kako je predviđeno člankom 2. stavkom 4. Uredbe (EEZ) br. 3759/92;
   budući da su mjere predviđene ovom Uredbom u skladu s mišljenjem Odbora za upravljanje proizvodima ribarstva,
   DONIJELA JE OVU UREDBU:
   Članak 1.
   Ljestvica kategorija veličine koje se odnose na baltičku haringu (Clupea harengus) iz Priloga II. Uredbi (EZ) br. 2406/96 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sedmog dana od dana objave u Službenom listu Europskih zajednica.
   Primjenjuje se od 1. siječnja 1997.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. veljače 1997.
      
         
            Za Komisiju
         
         Emma BONINO
         
         
            Članica Komisije
         
      
   
   
      (1)  SL L 388, 31.12.1992., str. 1.
   
      (2)  SL L 350, 31.12.1994., str. 15.
   
      (3)  SL L 334, 23.12.1996., str. 1.
   PRILOG
   Izmjena ljestvice kategorija veličine za baltičku haringu
   
               Vrsta
            
            
               Veličina
            
            
               kg/ribi
            
            
               Broj riba/kg
            
         
               Haringa (Clupea harengus)
               
            
            
               1
            
            
               0,25 i više
            
            
               4 ili manje
            
         
               2
            
            
               0,125 do 0,25
            
            
               5 do 8
            
         
               3
            
            
               0,085 do 0,125
            
            
               9 do 11
            
         
               4 (a)
            
            
               0,05 do 0,085
            
            
               12 do 20
            
         
               Baltička haringa, ulovljena i iskrcana južno od zemljopisne širine 59° 30′
            
            
               (b)
            
            
               0,036 do 0,085
            
            
               12 do 27
            
         
               Baltička haringa, ulovljena i iskrcana sjeverno od zemljopisne širine 59° 30′
            
            
               5
            
            
               0,031 do 0,085
            
            
               12 do 32